2004 Rhif 1749 (Cy.186)
AMAETHYDDIAETH, CYMRU
Rheoliadau Porthiant, Porthiant (Samplu a Dadansoddi), a Phorthiant (Gorfodi) (Diwygio) (Cymru) 2004
Wedi'u gwneud 6 Gorffennaf 2004
Yn dod i rym 9 Gorffennaf 2004

Mae Cynulliad Cenedlaethol Cymru, drwy arfer y pwerau a roddwyd iddo gan adrannau 66(1), 74A, 77(4) a 84 o Ddeddf Amaethyddiaeth 1970, ar ôl yr ymgynghori sy'n ofynnol o dan adran 84(1) o'r Ddeddf honno a gan Erthygl 9 o Reoliad (EC) Rhif 178/2002 Senedd Ewrop a'r Cyngor sy'n gosod egwyddorion a gofynion cyffredinol cyfraith bwyd, yn sefydlu Awdurdod Diogelwch Bwyd Ewrop ac yn gosod gweithdrefnau ar faterion diogelwch bwyd, ac yn cael ei ddynodi at ddibenion adran 2(2) o Ddeddf y Cymunedau Ewropeaidd 1972) mewn perthynas â mesurau sy'n ymwneud â bwyd a gynhyrchir ar gyfer anifeiliaid sy'n cynhyrchu bwyd neu fwyd a fwydir iddynt, drwy arfer y pwerau a roddwyd gan yr adran ddiwethaf uchod (i'r graddau na ellir gwneud y Rheoliadau hyn o dan bwerau Deddf Amaethyddiaeth 1970 a grybwyllir uchod), yn gwneud y Rheoliadau canlynol:
1970 p. 40. Mae adran 66(1) yn cynnwys diffiniadau o'r ymadroddion “the Ministers”, “prescribed” a “regulations”; diwygiwyd y diffiniad o “the Ministers” gan Orchymyn Trosglwyddo Swyddogaethau (Cymru) (Rhif 1) 1978 (O.S.1978/272), Atodlen 5, paragraff 1. Trosglwyddwyd swyddogaethau “the Secretary of State”, i'r graddau yr oeddent yn arferadwy mewn perthynas â Chymru i Gynulliad Cenedlaethol Cymru gan O.S.1999/672. Mewnosodwyd adran 74A gan Ddeddf y Cymunedau Ewropeaidd 1972 (1972 p. 68), Atodlen 4, paragraff 6
OJ No. L31, 1.2.2002, t.1. O dan Erthygl 3 o'r Rheoliad EC mae “cyfraith bwyd” yn ymestyn at fwyd a gynhyrchir ar gyfer anifeiliaid sy'n cynhyrchu bwyd neu fwyd a fwydir i anifeiliaid sy'n cynhyrchu bwyd.
O.S. 2003/2901.
O.S. 1972 p. 68.